wannaphong/clean_thaiwikipedia huggingface dataset:
# สิทธิมนุษยชนในประเทศบัลแกเรีย
ประเทศบัลแกเรียเข้าร่วมสหภาพยุโรปใน ค.ศ. 2007 อย่างไรก็ตาม การปฏิบัติตามบรรทัดฐานด้านสิทธิมนุษยชนยังห่างไกลจากความสมบูรณ์อย่างสิ้นเชิง แม้ว่าสื่อจะมีการรายงานที่เป็นกลางText used in this cited section originally came from: Bulgaria (June 2005) profile from the Library of Congress Country Studies project. แต่การขาดกฎหมายเฉพาะของบัลแกเรียในการปกป้องสื่อจากการแทรกแซงของรัฐถือเป็นจุดอ่อนทางทฤษฎี สภาพในเรือนจำที่มีอายุสิบสองปีและแออัดของบัลแกเรียโดยทั่วไปนั้นไม่ดี การปฏิรูปภาคทัณฑ์ในกลาง ค.ศ. 2005 คาดว่าจะบรรเทาความแออัดของเรือนจำ

ตำรวจถูกกล่าวหาว่าทำร้ายนักโทษและใช้วิธีการสืบสวนที่ผิดกฎหมาย และแรงจูงใจของสถาบันไม่สนับสนุนให้รายงานและสอบสวนคดีอาชญากรรมอย่างเต็มรูปแบบ รัฐธรรมนูญรับรองเสรีภาพในการนับถือศาสนา แต่รัฐบาลท้องถิ่นได้พยายามที่จะบังคับใช้ข้อกำหนดการขึ้นทะเบียนพิเศษกับบางกลุ่มที่ไม่ได้กำหนดให้ในอดีตได้รับการคุ้มครองอย่างเต็มที่ นอกจากคริสตจักรบัลแกเรียออร์ทอดอกซ์แล้ว ความเชื่อที่กำหนดได้แก่ยิว มุสลิม และนิกายโรมันคาทอลิก งานค้างของศาลและการบริหารศาลที่อ่อนแอทำให้การคุ้มครองสิทธิของจำเลยตามรัฐธรรมนูญมีปัญหาในบางกรณี
 อ้างอิง
# วัดราษฎร์รังสรรค์ (จังหวัดกระบี่)
วัดราษฎร์รังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่าวลึกใต้ อำเภออ่าวลึก จังหวัดกระบี่ มีเนื้อที่ 33 ไร่ 2 งาน 67 ตารางวา ปัจจุบันมีพระครูโสภิตธรรมนิเทศ เป็นเจ้าอาวาส

วัดราษฎร์รังสรรค์ เดิมมีชื่อว่า วัดบ้านอ่าวลึกใต้ต้นประดู่ แต่ชาวบ้านเรียกว่า วัดหลาดใต้ (ตลาดใต้) สร้างเมื่อ พ.ศ. 2456 โดยรองอำมาตย์ตรีลาวัณวุฒิกร (เอียด บุรนันท์) ต่อมาเมื่อ พ.ศ. 2516 นายรังสรรค์ บรรณกิจพีรพล นายอำเภอในขณะนั้น ได้อาราธนาพระครูสุเมธีธรรมประสาท (คง ฐิตธมฺโม) จากวัดในอำเภอตะกั่วทุ่ง จังหวัดพังงา มาเป็นเจ้าอาวาส รวมถึงได้เปลี่ยนชื่อวัดมาเป็น "วัดราษฎร์รังสรรค์" จากนั้นเป็นต้นมา วัดได้รับเลือกเป็นวัดพัฒนาตัวอย่างระหว่าง พ.ศ. 2514–2518 ได้รับคัดเลือกให้เป็นวัดพัฒนาตัวอย่างเมื่อ พ.ศ. 2535 วัดได้รับพระราชทานวิสุงคามสีมา เมื่อวันที่ 1 มกราคม พ.ศ. 2489

อาคารและเสนาสนะที่สำคัญ ได้แก่ อุโบสถซึ่งภายในมีภาพวาดพุทธประวัติ ศาลาการเปรียญ ศาลา 100 ปี กุฏิสงฆ์ ศาลาบูรพาจารย์ เมรุ ศาลาบำเพ็ญกุศลศพ และอาคารศูนย์ I.C.T. ชุมชนประจำตำบลอ่าวลึกใต้
# เซ็ชโชเซกิ
เซ็ชโชเซกิ  เป็นหินก้อนหนึ่งในเทือกเขาภูเขาไฟในพื้นที่นาซุ จังหวัดโทจิงิ ประเทศญี่ปุ่น ซึ่งเป็นพื้นที่ที่มีชื่อเสียงเรื่องอนเซ็ง ตำนานของญี่ปุ่นเล่าว่าหินนี้จะทำให้ผู้ใดที่สัมผัสมันถึงแก่ความตาย ในญี่ปุ่น หินและหินใหญ่ในพื้นที่ที่มีควันพิษภูเขาไฟมักเรียกว่า Sessho-seki (殺生石) ซึ่งแปลว่าหินแห่งความตาย หินนี้ยังมีความเกี่ยวพันกับตำนานพื้นถิ่นเรื่องทามาโมะโนมาเอะ และจิ้งจอกเก้าหางSessho-seki. Kotobank.

ตำนาน
เชื่อกันว่าหินนี้เป็นศพของทามาโมะโนมาเอะ สาวงามที่ถูกเปิดโปงว่าเป็นจิ้งจอกเก้าหางและทำงานให้แก่ปีศาจ ไดเมียว รวมถึงวางแผนจะสังหารจักรพรรดิโทบะเพื่อแย่งชิงราชบัลลังก์ ตามที่ระบุใน โอโตงิโซชิ หลังจิ้งจอกเก้าหางนางนี้ถูกสังหารโดยนักรบชื่อดัง มิอูระโนะซูเกะ ร่างของเธอกลายเป็นหินเซ็ชโชเซกินี้ ต่อมา มีพระสงฆ์รูปหนึ่งนามว่าเก็นโนะ (Genno) เดินทางมาพักอยู่ข้างกับหินนี้แล้วถูกดวงวิญญาณของนางทามาโนะโนมาเอะคุกคาม เก็นโนะจึงทำพิธีไล่ผี และร้องของให้นางพ้นจากบาป นางยอมต่อพระเก็นโนะและสัญญาจะไม่หลอกหลอนอยู่ในหินนี้อีก

 หินแตก 
ในวันที่ 5 มีนาคม 2022 มีรายงานว่าหินแตกออกเป็นสองส่วน เป็นไปได้สูงว่าเป็นผลจากการสึกกร่อนตามกาลเวลา อย่างไรก็ตามในโลกอินเทอร์เน็ตมีผู้คนจำนวนมากออกมาแสดงความเห็นเกรงกลัวว่าวิญญาณของจิ้งจอกเก้าหางที่ถูกมัดเก็บในหินได้แตกออก และจะออกมาหลอกหลอนผู้คนอีก ในวันที่ 26 มีนาคม 2022 รัฐบาลท้องถิ่นได้นิมนต์พระสงฆ์ในพื้นที่มาประกอบพิธีเพื่อสงบดวงวิญญาณจิ้งจอกเก้าหางลง ในพิธีมีการสวดมนต์ ถวายเครื่องสักการะ และโบกพัด ฮาราเองูชิ บนหินที่แตก
# วัดปากน้ำแหลมสิงห์
วัดปากน้ำแหลมสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำแหลมสิงห์ อำเภอแหลมสิงห์ จังหวัดจันทบุรี อยู่ห่างจากตัวจังหวัดจันทบุรี ประมาณ 25 กิโลเมตร

สำนักงานพระพุทธศาสนาแห่งชาติระบุว่าวัดปากน้ำแหลมสิงห์ตั้งวัดเมื่อ พ.ศ. 2300 แต่ตามประวัติวัดระบุว่า	ผู้เริ่มสร้างวัดปากน้ำแหลมสิงห์ พระปลัดกล่ำ กับหลวงวิเศษ ศักดาชุม สร้างประมาณ พ.ศ. 2408 ได้รับอนุญาตตั้งเป็นวัดเมื่อ พ.ศ. 2442 มีการสร้างอุโบสถหลังแรกเมื่อ พ.ศ. 2449 วัดได้รับพระราชทานวิสุงคามสีมาเมื่อวันที่ 15 กุมภาพันธ์ พ.ศ. 2520

วัดมีเกจิอาจารย์ที่ประชาชนชาวอำเภอแหลมสิงห์นับถือมากคือ ท่านพ่อสุ่น ธมฺมสุวณฺโณ ท่านเป็นพระที่มีอาคมเข้มขลัง สามารถกำหราบฝรั่งเศสจนเกรงกลัวท่าน ในสมัยที่ท่านเป็นเจ้าอาวาสอยู่ นอกจากนี้ยังได้ชื่อว่าเป็นผู้เคร่งในพระธรรมวินัยยิ่งนัก ภายในวิหารบูรพาคณาจารย์มีการจัดแสดงรูปปั้นของเจ้าอาวาสวัดปากน้ำแหลมสิงห์ในอดีตทั้งห้าพระองค์ได้แก่ ท่านพ่อสุ่มธมมสุวณโณ เป็นเจ้าอาวาสที่ชาวบ้านนับถือมากที่สุด พระครูสังฆรักษ์สิทธิโชค อตตทณโต (พระอาจารย์ต้อย) พระครูประศาสน์สิทธิการ และหลวงพ่อปานและพระครูถาวรวิวัฒน์
# วัดป่าวังน้ำเย็น (จังหวัดมหาสารคาม)
วัดป่าวังน้ำเย็น เป็นวัดราษฎร์สังกัดคณะสงฆ์ฝ่ายธรรมยุตินิกาย ตั้งอยู่ที่หมู่ที่ 2 ในตำบลขามเฒ่าพัฒนา อำเภอกันทรวิชัย จังหวัดมหาสารคาม 

วัดป่าวังน้ำเย็นตั้งเป็นวัดเมื่อวันที่ 29 พฤษภาคม พ.ศ. 2558 ผู้ขออนุญาตสร้างวัดคือ นายสุข ฟองฤทธิ์ ภายในวัดมีรูปปั้นเหมือนหลวงปู่เสาร์ กนฺตสีโล
# รตีลวง
รตีลวง เป็นละครโทรทัศน์ไทยแนวประโลมโลก ดราม่า ผลิตโดย บริษัท ดีวันทีวี จำกัด ดัดแปลงจาก มนต์กามเทพ บทประพันธ์โดย อรสา ทศนุต บทโทรทัศน์โดย ดลกมล ศรัทธาทิพย์, กฤติญา ควบคุมบทโทรทัศน์โดย ละลิตา ฉันทศาสตร์โกศล กำกับการแสดงโดย อนุวัฒน์ ถนอมรอด"เพื่อน-ชิปปี้" จับคู่กันอีกครั้ง เสิร์ฟโรแมนติกดราม่าล้นจอ ในละครรสเข้ม "รตีลวง" นำแสดงโดย คณิน ชอบประดิถ , ศิรินทร์ ปรีดียานนท์ , สุริยนต์ อรุณวัฒนกูล, สเตฟานี เลอร์ช , ชนัญชิดา รุ่ง เพชรรัตน์ ออกอากาศวันจันทร์ - วันอังคาร เวลา 20.35 - 22.30 น. ทาง ช่อง 3 เอชดี ระหว่างวันที่ 9 พฤษภาคม ถึง 28 มิถุนายน พ.ศ. 2565

โดยละครเรื่องนี้นับเป็นผลงานละครเรื่องสุดท้ายของ ชิปปี้-ศิรินทร์ ในฐานะนักแสดงช่อง 3 ก่อนตัดสินใจเป็นนักแสดงอิสระทิ้งทวนสวย! ชิปปี้พาเรตติ้งรตีลวงสุดพุ่ง ยิ่งดูยิ่งสนุกคนดูติดหนึบหนับ!

 งานสร้าง 
ละครเรื่อง รตีลวง ได้เริ่มเดินกล้องถ่ายทำเมื่อกลางเดือนตุลาคม พ.ศ. 2563 โดยก่อนเริ่มการถ่ายทำนักแสดงหลักทั้ง 3 คือ เพื่อน-คณิน ชิปปี้-ศิรินทร์ และ แคท-ตฤณญา ได้มาเวิร์คช็อปเรียนการพูดภาษาคำเมือง และทำความเข้าใจในบท และ เพื่อน-คณิน ชิปปี้-ศิรินทร์ ยังได้เรียนรู้ศิลปะการต่อสู้แบบ ไอคีโด นอกจากนี้ในเดือนพฤศจิกายน พ.ศ. 2563 ทางกองยังได้เดินทางขึ้นไปถ่ายทำที่ จังหวัดเชียงใหม่เตรียมเปิดกล้อง รตีลวง ผู้จัด น้อง พรสุดา จับ เพื่อน คณิน ประกบคู่ ชิปปี้ ศิรินทร์
# วัดพระขาว
วัดพระขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระขาว อำเภอบางบาล จังหวัดพระนครศรีอยุธยา  เนื้อที่ตั้งวัดมีเนื้อที่ 19 ไร่ 2 งาน ทิศตะวันตกมีแม่น้ำเจ้าพระยาไหลผ่าน

วัดพระขาวสันนิษฐานว่าสร้างในสมัยกรุงศรีอยุธยา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2250 โดยเมื่อ พ.ศ.2540 ทางวัดได้ทำการก่อสร้างอุโบสถหลังใหม่ทดแทนหลังเดิม ซึ่งชำรุดทรุดโทรมทำการก่อสร้างเสร็จ และได้รับพระราชทานวิสุงคามสีมาเมื่อ พ.ศ. 2543 ภายในอุโบสถมีภาพจิตรกรรมฝาผนังแบบประเพณี เช่น พุทธประวัติ ไตรภูมิ มารผจญ ทศชาติชาดก และภาพทวารบาล

ปูชนียวัตถุที่สำคัญ คือ หลวงพ่อขาว เป็นพระประธานในอุโบสถปั้นด้วยปูนมาแต่โบราณสมัยกรุงศรีอยุธยา หน้าตักกว้างประมาณ 4 ศอก สูงประมาณ 5 ศอก เป็นพระพุทธรูปปางมารวิชัยสีขาวทั้งองค์ นอกจากนั้นยังมีสังขารที่ยังคงไม่ได้เน่าเปื่อยของ หลวงปู่ทิม อัตตะสันโต หรือ พระคุณเจ้าหลวงพ่อ พระครูสังวรสมณกิจ ประดิษฐานที่ศาลาเรือนไม้ ท่านมรณภาพเมื่อวันที่ 22 มีนาคม พ.ศ. 2552 บริเวณศาลาเรือนไม้อีกหลังเป็นที่ประดิษฐานรูปหล่อพระบาทสมเด็จพระจุลจอมเกล้าเจ้าอยู่หัว

รายนามเจ้าอาวาส
 พระครูทัตม
 พระครูทรัพย์
 พระอาจารย์ปลั่ง
 พระอาจารย์กลึง
 พระอาจารย์ติ่ง
 พระครูสังวรสมณกิจ (หลวงปู่ทิม อตฺตสนฺโต)
 หลวงพ่อสมุห์สุนทร สุนฺทโร
# ระดับความพร้อมทางเทคโนโลยี
ระดับความพร้อมทางเทคโนโลยี (Technology readiness levels) ย่อว่า ทีอาร์แอล (TRL) เป็นเทคนิคในการประเมินระดับความสมบูรณ์ของเทคโนโลยีในช่วงระหว่างการพัฒนา โดยเทคนิคการประเมินนี้พัฒนาโดยนาซ่า ในช่วงปี ค.ศ. 1970 และถูกนำมาใช้อย่างแพร่หลายในการประเมินเทคโนโลยีในหลากหลายประเทศ 

ระดับการประเมินจะแบ่งออกเป็นระดับ 1 ถึง 9 โดยระดับ 9 คือเทคโนโลยีที่ความสมบูรณ์มากที่สุด ตัวอย่างการใช้งาน อาทิเช่น กระทรวงกลาโหมสหรัฐ ได้มีการใช้งานในการจัดซื้อจัดจ้างตั้งแต่ช่วงต้นปี ค.ศ. 2000 องค์การอวกาศยุโรปได้มีการใช้งานตั้งแต่ปี ค.ศ. 2008 ในปี ค.ศ. 2010 คณะกรรมาธิการยุโรปได้มีข้อเสนอให้ผู้ที่จะขอทุนวิจัย ให้มีการนำเสนอระดับความพร้อมในการยื่นขอทุนวิจัยโดยเฉพาะโครงการ Horizon 2020 ในปี ค.ศ. 2013 ได้มีการพัฒนามาตรฐานโดยองค์การระหว่างประเทศว่าด้วยการมาตรฐาน พัฒนา ISO 16290:2013 ที่มีลักษณะใกล้เคียงกัน 

 ประวัติ 
ระดับความพร้อมทางเทคโนโลยีถูกนำมาใช้ครั้งแรกโดยนาซ่าในปี ค.ศ. 1974 และถูกใช้อย่างเป็นทางการในปี ค.ศ. 1989 โดยในช่วงเริ่มต้นได้มีการแบ่งระดับไว้เป็น 7 ระดับ และได้เปลี่ยนมาเป็น 9 ระดับที่ได้รับความนิยมในปัจจุบันในปี ค.ศ. 1990

ต้นฉบับระดับความพร้อมทางเทคโนโลยีของนาซ่า ประกอบด้วย

ระดับที่ 1 – การสังเกต ติดตาม และรายงานองค์ความรู้พื้นฐาน
ระดับที่ 2 – การยืนยันความเป็นไปได้ในการนำไปใช้งาน
ระดับที่ 3 – การสาธิตการใช้งาน การวิเคราะห์ และการทดสอบ
ระดับที่ 4 – การยืนยันในการทดลองของส่วนประกอบในห้องวิจัย
ระดับที่ 5 – การยืนยันในการทดลองของส่วนประกอบส่วนประกอบในสภาวะแวดล้อมจริง
ระดับที่ 6 – การยืนยันการใช้งานระบบในสภาวะแวดล้อมจำลอง
ระดับที่ 7 – การยืนยันการใช้งานระบบในอวกาศ

 แนวทางรูปแบบอื่น 
ได้มีการนำแนวทางระดับความพร้อมทางเทคโนโลยีไปประยุกต์ใช้ อาทิ
 Societal Readiness Level (SRL) ระดับความพร้อมทางสังคมระบบข้อมูลสารสนเทศวิจัยและนวัตกรรมแห่งชาติ คู่มือระบบ NRIIS นักวิจัยเสนอขอทุนวิจัย.pdf 
 Process Readiness Level (PRL) ระดับความพร้อมทางกระบวนการ
# คคัน มลิก
คคัน มลิก  เป็นนักแสดงชาวอินเดีย เขาได้รับรางวัลนักแสดงนำชายยอดเยี่ยมในเทศกาล World Buddhist Film Festival ซึ่งจัดโดยองค์การสหประชาชาติ สำหรับบทบาทพระโคตมพุทธเจ้า ใน ศรีสิทธัตถะโคตมะ มาลิกเป็นที่รู้จักจากบทบาทพระราม ใน รามเกียรติ์Gagan Malik to star in Sri Lankan film

 ประวัติ 
มาลิกเกิดและเติบโตในเดลี ประเทศอินเดีย พ่อของเขาเป็นนักธุรกิจจากนิวเดลี เขามีพี่ชายสามคนและมีพี่สาวหรือน้องสาวหนึ่งคน เขาได้รับการศึกษาในโรงเรียน Hansraj ใจกลางกรุงเดลี ในวัยเด็กแม่ของเขาเคยอ่านมหากาพย์รามายณะให้เขาฟัง เมื่อตอนที่เขายังเด็กเขามักจะแสดงเป็นตัวละครของพระรามอยู่เสมอ ก่อนที่จะเปิดตัวในอาชีพการแสดง มาลิกเล่นคริกเก็ตในอินเดีย โดยเขาเล่นให้กับทีม Ranji Trophy ในเดลี หลังจากทำอาชีพนักคริกเก็ตได้สิบสองปีเขาก็เข้าสู่วงการบันเทิง มาลิกมีประสบการณ์มากมายในโฆษณาทางทีวี (Times of India, Skoda, Birla Sun Life Insurance) มิวสิกวิดีโอ และ เดินแบบ ในปี ค.ศ. 2004 เขาได้รับรางวัล Mr. Photogenic ในการประกวดชายงามระดับประเทศในการประกวด มิสเตอร์อินเดีย

 อาชีพ 
ในปี ค.ศ. 2005 มลิกได้แสดงนำในละครเรื่อง Hum Ladkiyan บอกเล่าเรื่องราวของวิศวกรหนุ่มชื่อ สิทธัตถะ วิศวกรที่เกิดในอินเดีย เติบโตและอาศัยอยู่ในสหรัฐอเมริกา เดินทางมาถึง พาราณสี เพื่อทำงานในโครงการทำความสะอาดแม่น้ำคงคา
# การระบาดของเอ็มพ็อกซ์ พ.ศ. 2565–2566
การระบาดของเอ็มพ็อกซ์เกิดขึ้นครั้งแรกในสหราชอาณาจักรเมื่อวันที่ 29 เมษายน ค.ศ. 2022 โดยมีอาการในชาวอังกฤษซึ่งเดินทางไปประเทศไนจีเรีย ซึ่งเป็นโรคเฉพาะถิ่น ต่อมาบุคคลดังกล่าวเดินทางกลับเข้ามาในสหราชอาณาจักรในวันที่ 4 พฤษภาคม โดยนำผู้ป่วยที่เป็นต้นเหตุเข้ามาในประเทศ

ไม่ทราบแหล่งที่มาของกรณีเอ็มพ็อกซ์หลายกรณีในสหราชอาณาจักร อย่างไรก็ตาม พบการแพร่ระบาดของเอ็มพ็อกซ์ในชุมชนในพื้นที่กรุงลอนดอนเมื่อกลางเดือนพฤษภาคม มีรายงานการติดเชื้อไวรัสในภาคตะวันออกเฉียงเหนือของอังกฤษและนอกสหราชอาณาจักรซึ่ง ณ วันที่ 20 พฤษภาคม ค.ศ. 2022 มีผู้ติดเชื้อ 5 คนในโปรตุเกส, 1 คนในสวีเดน, 1 คนในอิตาลี, 1 คนในเบลเยียม, 1 คนในสหรัฐ, 7 คนในแคนาดา, 30 คนในสเปน, 1 คนในเยอรมนี และ 2 คนในออสเตรเลีย
# คลองพระยาบรรลือ
คลองพระยาบรรลือกมล มั่นภักดี. ประวัติมหาดไทยส่วนภูมิภาคจังหวัดพระนครศรีอยุธยา. พระนครศรีอยุธยา : ม.ป.พ., 2526. 289 หน้า. ISBN 978-974-7850-57-4 หรือเดิมเขียนว่า คลองพระยาบรรฦๅธิดา สาระยา และเอกวิทย์ ณ ถลาง (บก.). ประวัติศาสตร์ชาวนาสยาม. กรุงเทพฯ : อมรินทร์ พริ้นติ้ง แอนด์ พับลิชชิ่ง, 2544. 129 หน้า. หน้า 81. ISBN 978-974-2722-99-9กองวัฒนธรรม กระทรวงศึกษาธิการ. (2521). วารสารวัฒนธรรมไทย, 17: 39.เป็นคลองขุดในสมัยรัชกาลที่ 5สุจิตต์ วงษ์เทศ (บก.). (2540). วารสารศิลปวัฒนธรรม, 18(11-12): 91. (เมื่อ พ.ศ. 2435 - 2442)ปิยนาถ บุนนาค, ดวงพร นพคุณ และสุวัฒนา ธาดานิติ. โครงการวิจัย คลองในกรุงเทพฯ : ความเป็นมา การเปลี่ยนแปลง และผลกระทบต่อกรุงเทพฯ ใน รอบ 2๐๐ ปี (พ.ศ. 2325-2525). กรุงเทพฯ : สำนักพิมพ์จุฬาลงกรณ์มหาวิทยาลัย, 2525. หน้า 81. ที่ยาวที่สุดในจังหวัดพระนครศรีอยุธยาสำนักงานจังหวัดพระนครศรีอยุธยา. จังหวัดพระนครศรีอยุธยา. พระนครศรีอยุธยา : ม.ป.พ., 2525. 143 หน้า. หน้า 2.  เป็นคลองที่เชื่อมแม่น้ำเจ้าพระยากับแม่น้ำนครชัยศรี คลองนี้ขุดแยกจากแม่น้ำเจ้าพระยาฝั่งขวา ในอำเภอบางไทร จังหวัดพระนครศรีอยุธยา ไปออกแม่น้ำนครชัยศรี ในอำเภอสองพี่น้อง จังหวัดสุพรรณบุรี มีระยะทาง 42 กิโลเมตร

ประวัติ
พระยาบรรฦๅสิงหนาท (เจ๊ก)คณะกรรมการทำอักขรานุกรมภูมิศาสตร์แห่งราชบัณฑิตยสถาน. อักขรานุกรมภูมิศาสตร์ไทย ฉบับราชบัณฑิตยสถาน. กรุงเทพฯ : โรงพิมพ์ส่วนท้องถิ่น กรมการปกครอง, 2520. 452 หน้า. หน้า 16. ซึ่งเป็นชาวญวน และเป็นผู้บังคับบัญชาทหารอาสาญวนในเมืองไทย เห็นว่าชาวญวนยากจนมาก ไม่มีที่ทำมาหากิน ได้ขอพระราชทานพระบรมราชานุญาตขุดคลองพระยาบรรลือเมื่อวันที่ 20 พฤศจิกายน พ.ศ. 2435 โดยขุดตั้งแต่ตำบลคลองบางประกอกหลังเกาะใหญ่ แขวงกรุงเก่า ไปออกกลางทุ่งเป็นระยะทาง 400 เส้น (16 กิโลเมตร) กว้าง 4 วา ลึก 4 ศอก พระยาบรรฦๅสิงหนาท (เจ๊ก) ได้รับกรรมสิทธิในที่ดิน 2 ฝั่งคลอง ฝั่งละ 25 เส้น ตลอด 2 ฝั่งคลอง แต่หลังจากขุดคลองไประยะหนึ่งเกิดปัญหาเรื่องคนอ้างในสิทธิของที่ดิน ปัญหานี้ส่งผลด้านการเงินต่อพระยาบรรฦๅสิงหนาท เพราะท่านไม่สามารถเอาที่นาซึ่งเจ้าของมีตราแดงตราจองซึ่งถูกต้องมาจำหน่ายได้ ทำให้ขาดทุน

ดังนั้นเพื่อแก้ปัญหาการขาดทุน พระยาบรรฦๅสิงหนาทได้ทำสัญญาเป็นหุ้นส่วนกับ 3 คน คือ หลวงวาทิตบรเทศ ขุนราชปัญญา และนายร้อยตรีรื่น เมื่อ พ.ศ. 2441 มีการขอขุดคลองต่อจากเดิมอีก 400 เส้น เพื่อให้ทะลุแม่น้ำท่าจีน นอกจากนั้นยังขอขุดคลองแยกอีก 6 คลอง กว้าง 3 วา ลึก 3 ศอก ยาวคลองละ 200 เส้น แต่ขุดไปได้ 100 เส้น (1 กิโลเมตร) พระยาบรรฦๅสิงหนาทถึงแก่กรรมเสียก่อน เมื่อ พ.ศ. 2442 พระยาบรรฦๅสิงหนาท (ปิด) ซึ่งเป็นบุตรชาย ได้ดำเนินการเรื่องนี้ต่อ แต่รัฐบาลไม่ยินยอมเพราะเห็นว่ารัฐบาลขุดได้เรียบร้อยกว่า ส่วนคลองแยกก็ไม่ได้รับการอนุญาตเช่นกัน เพราะบริษัทขุดคลองแลคูนาสยามขอขุดไว้ก่อนแล้ว คลองสายนี้กรมคลองเป็นผู้ขุดในเวลาต่อมา
# ช่องแคบคิอิ
ช่องแคบคิอิ  หรือเรียกเป็นภาษาอังกฤษว่า Kii Strait, เป็นช่องแคบที่แยกเกาะชิโกกุออกจากเกาะหลักของญี่ปุ่นคือเกาะฮนชู ช่องแคบนี้เชื่อมต่อระหว่างทะเลในเซโตะกับมหาสมุทรแปซิฟิก

ชื่อของช่องแคบถูกตั้งจากแคว้นคิอิ ซึ่งเป็นชื่อแคว้นเดิมบนคาบสมุทรคิอิ 

ช่องแคบถูกล้อมรอบด้วยจังหวัดโทกูชิมะบนเกาะชิโกกุ จังหวัดวากายามะบนฮนชู และชายฝั่งทางใต้ของเกาะอาวาจิในจังหวัดเฮียวโงะ ช่องแคบแห่งนี้เชื่อมต่อกับอ่าวโอซากะผ่านช่องแคบคิตัน และเชื่อมต่อกับทะเลฮาริมะผ่านช่องแคบนารูโตะ

แผนที่จากตะวันตกในศตวรรษที่ 19 เรียกเส้นทางนี้ว่าช่องแคบลินโชเทนTaylor, Bayard. Japan, In Our Day. New York: Scribner, Armstrong, and Co, 1872. Preface map.
# รายชื่อตัวละครในขุนช้างขุนแผน
รายชื่อตัวละครในขุนช้างขุนแผน

 ตัวละครหลัก 
ขุนแผน
ตัวละครหลักของเรื่อง รายละเอียดดูใน ขุนแผน

ขุนช้าง
ตัวละครหลักของเรื่อง รายละเอียด ขุนช้าง

นางพิมพิลาไลย (หรือนางวันทอง)
เพื่อนเล่นสมัยเด็กของขุนแผนและขุนช้าง ซึ่งต่อมาเป็นภรรยาของทั้งคู่ รายละเอียดดูใน นางพิมพิลาไลย

พลายงาม (หรือหมื่นไวย, พระไวย)
ลูกชายของขุนแผนกับนางวันทอง รายละเอียดดูใน พลายงาม
 พล เน้นเน้น

 ครอบครัวของตัวละครหลัก 
 รุ่นพ่อแม่ 
ขุนไกรพลพ่าย
พ่อของขุนแผน 

นางทองประศรี
แม่ของขุนแผน

ขุนศรีวิชัย
พ่อของขุนช้าง

นางเทพทอง
แม่ของขุนช้าง

พันศรโยธา
พ่อของนางพิมพิลาไลย

นางศรีประจัน
แม่ของนางพิมพิลาไลย

 รุ่นลูก 
กุมารทอง 
ลูกชายคนแรกของขุนแผนกับนางบัวคลี่

พลายงาม 
ลูกชายคนรอง  ขุนแผนกับนางพิมพิลาไลย (วันทอง)

พลายชุมพล (หลวงนายฤทธิ์)
ลูกชายคนเล็กของขุนแผนกับนางแก้วกิริยา

นางสร้อยฟ้า
ภรรยาของพลายงามหรือเป็นลูกสะใภ้ของขุนแผนกับนางพิมพิลาไลย (วันทอง) คนแรก

นางศรีมาลา
ภรรยาของพลายงามหรือเป็นลูกสะใภ้ของขุนแผนกับนางพิมพิลาไลย (วันทอง) คนที่ 2

 รุ่นหลาน 
พลายเพชร
ลูกของพลายงามกับนางศรีมาลา

พลายบัว
ลูกของพลายงามกับนางศรีมาลา (น้องของพลายเพชร)

พลายยง
ลูกของพลายงามกับนางสร้อยฟ้า

 ตัวละครอื่น ๆ 
พระยาสุโขทัย และ นางเพ็ญจันทร์
พ่อแม่ของนางแก้วกิริยา

สมเด็จพระพันวษา
พระมหากษัตริย์แห่งกรุงศรีอยุธยา

พระเจ้าเชียงอินทร์
เจ้านครเชียงใหม่

นายบ้านแสนคำแมน
 พ่อของนางลาวทอง

หมื่นหาญ
 พ่อของนางบัวคลี่ เป็นขุนโจรใหญ่

นางสร้อยทอง
 ธิดาพระเจ้าล้านช้าง เป็นพี่น้องกับนางสร้อยฟ้า

พระพิจิตร
 พ่อของนางศรีมาลา

นางบุษบา
 แม่ของนางศรีมาลา

ขรัวตาจู
 วัดป่าเลยไลย เป็นคนเปลี่ยนชื่อให้นางพิมพิลาไลยเป็นนางวันทอง

เถรขวาด
 ผู้ช่วยนางสร้อยฟ้าทำเสน่ห์ใส่พลายงาม
หมวดหมู่:ตัวละครในขุนช้างขุนแผน
# โฮเบินไวอาดักต์
โฮเบินไวอาดักต์  เป็นสะพานถนนในลอนดอนและเป็นชื่อถนนบนสะพาน (ส่วนหนึ่งของทางหลวงสาย A40) เชื่อมต่อย่านโฮเบิน ผ่านทางโฮเบินเซอร์กัส เข้ากับถนนนิวเกตในย่านการเงินของนครลอนดอน โฮเบินไวอาดักต์ทอดข้ามถนนแฟร์ริงดันและแม่น้ำฟลีตที่อยู่ใต้ดิน สะพานมีความยาว  และกว้าง  โฮเบินไวอาดักต์เป็นผลงานออกแบบของสถาปนิกวิลเลียม เฮย์วุด และมีโรว์ลันด์ เมสัน ออร์ดิช เป็นวิศวกร

โฮเบินไวอาดักต์สร้างขึ้นระหว่างปี 1863 กับ 1869 เป็นส่วนหนึ่งของโครงการพัฒนาโฮเบินแวลลีย์ (Holborn Valley Improvements) มูลค่าโครงการรวม 2.5 ล้านปอนด์ (เทียบเท่ามากกว่า ปอนด์ในปี) เพื่อปรับปรุงการจราจรในย่านเวสต์เอนด์กับโฮเบินเซอร์กัส ในโครงการยังประกอบด้วยการก่อสร้างถนนควีนวิกตอเรีย การสร้างสะพานแบล็กไฟรเออส์ใหม่ การเปิดตัวเอมแบงก์เมนต์เข้าสู่นครลอนดอน การต่อขยายถนนแฟร์ริงดัน และการปรับปรุงสถานีแฟร์ริงดันและสถานีลัดเกตฮิลล์ สะพานเปิดอย่างเป็นทางการโดยพระราชินีวิกตอเรียเสด็จเปิด และประทับรถยนต์ผ่านสะพานในวันที่ 6 พฤศจิกายน 1869‘The Queen’s Visit to the City. Opening of Blackfriars Bridge and Holborn Viaduct’ The Bedfordshire Mercury, 13 November 1869, p. 7. Retrieved 30 December 2018.
# ควากษะ
ในสถาปัตยกรรมอินเดีย ควากษะ หรือ จันทรศาลา (ในอินเดียเหนือ) และ กูฑุ หรือ นาสี (ในอินเดียใต้)gavākṣa, candraśālās, kūḍu. Harle, 49, 166, 276. เป็นคำที่ทั่วไปใช้เรียกโครงสร้างแม่บทที่เน้นส่วนโค้งโอจี ส่วนโค้งครึ่งวงกลม หรือส่วนโค้งรูปเกือกม้าที่ใช้ประดับโครงสร้างของมนเทียรแบบอินเดีย โดยเฉพาะในมนเทียรเจาะหิน ในรูปแบบดั้งเดิม ควากษะมีรูปคล้ายกับภาพตัดขวางของโครงสร้างทรงโค้งประทุน เมื่อใช้ประดับโถงเจดีย์รอบหน้าต่างบานใหญ่อาจเรียกว่าเป็นโครงสร้างโค้งเจดีย์ (chaitya arch) ในภายหลังได้มีวิวัฒนาการและใช้งานโดยแพร่หลาย จนได้รับการเรียกขานว่าเป็น "โครงสร้างแม่บทที่พบได้มากที่สุดในสถาปัตยกรรมมนเทียรฮินดู"Harle, 48 ควากษะ เป็นคำในภาษาสันสกฤตที่แปลว่าดวงตาของกระทิงหรือดวงตาของวัว ในเชิงสัญลักษณ์ฮินดู ควากษะมีไว้แทนแสงและความรัศมีความยิ่งใหญ่ของเทวรูปองค์ประธานในครรภคฤห์ รวมถึงอาจมองว่าเป็นหน้าต่างให้แก่เทพเจ้าภายในครรภคฤห์ได้มองออกโลกภายนอกเช่นกันElgood (2000), 103
# มรณกรรมของมารา
มรณกรรมของมารา  เป็นจิตรกรรมสีน้ำมันโดยฌัก-หลุยส์ ดาวีด ซึ่งวาดขึ้นในค.ศ. 1783 เพื่อสื่อถึงการตายของฌ็อง-ปอล มารา ผู้นำคนสำคัญของคณะปฏิวัติฝรั่งเศสตลอดจนเป็นสหายของผู้วาด มาราถูกลอบสังหารในที่พักโดยฝีมือของหญิงสาวที่ชื่อว่าชาร์ล็อต กอร์แด ซึ่งไม่เห็นด้วยกับการประหารพระเจ้าหลุยส์ที่ 16 และต่อต้านการปฏิวัติแบบสุดโต่งของมารา

จิตรกรรมนี้เป็นหนึ่งในจิตรกรรมที่มีชื่อเสียงที่สุดในช่วงการปฏิวัติฝรั่งเศส ปัจจุบัน ของจริงถูกจัดแสดงที่ราชพิพิธภัณฑ์วิจิตรศิลป์แห่งเบลเยียม และมีของเลียนแบบถูกจัดแสดงที่พิพิธภัณฑ์ลูฟวร์
# อิมราน จาวธรี
อิมราน จาวธรี (อักษรโรมัน: Imran Chaudhri; เกิดปี 1973) เป็นนักออกแบบชาวอังกฤษ-อเมริกัน ผู้สร้างสรรค์ยูสเซอร์อินเทอร์เฟซและงานออกแบบอินเทอแรกทีฟให้กับไอโฟนBrian Merchant, The One Device: The Secret History of the iPhone, New York: Little, Brown and Company, 2017, p. 373. ขณะทำงานให้กับแอปเปิลตั้งแต่ปี 1995 ถึง 2017Zach Ezer, "Five Things You Might Not Know From 'The Secret History of the iPhone'," Gizmodo, June 22, 2017. เขาเป็นหนึ่งในทีมออกแบบของผลิจภัณฑ์หลายชิ้น เช่น แมก, ไอพอด, ไอโฟน, ไอแพด, แอปเปิลทีวี, แอปเปิลวอช, แอร์พอดส์ และ โฮมพอด นอกจากนี้เขายังถูกอ้างว่าเป็นผู้ประดิษฐ์สิ่งประดิษฐ์หลายชิ้นที่แอปเปิลจดสิทธิบัตร รวมถึง หน้าจอสัมผัสMikey Campbell, "Apple's multitouch 'Steve Jobs patent' revalidated in full by USPTO," AppleInsider, October 17, 2013.

จาวธรีเป็นหนึ่งในทีมออกแบบเล็ก ๆ ที่ออกแบบอินเทอร์เฟซแรกของไอโฟนBrian Merchant, "What is the iPhone? 10 Years In, Its Creators and Chroniclers Explain,"  Motherboard, June 29, 2017. ก่อนหน้าที่จะทำงานออกแบบให้ไอโฟน เขาเคยเป็นนักออกแบบแดชบอร์ด ซึ่งเป็นอินเทอร์เฟซวิจิตบน macOSBrian Merchant, "The Secret Origin Story of the iPhone," The Verge, June 13, 2017. นอกจากผลงานออกแบบหลายประการมนไอโฟนร่วมกัยนักออกแบบคนอื่น ๆ แล้ว จาวธรียังเป็นผู้ออกแบบการจัดวางไอคอนแอพพลิเคชั่นรูปสี่เหลี่ยมจัตุรัสบนหน้าจอให้เป็นแบบกริด หรือที่เรียกกันทั่วไปว่าโฮมสกรีน พร้อมทั้งมีฟังก์ชั่นในการจัดเรียงไอคอนใหม่ได้Merchant, The One Device, p. 209."Apple Granted 19 Patents Covering the iPhone, iOS, Folder Management, the UI Jiggle Effect & Much More," Patently Apple, April 16, 2013.

จาวธรีลาออกจากแอปเปิลในปี 2017James Titcomb, "Steve Jobs wanted a 'back button' on the original iPhone, designer claims," The Telegraph, June 20, 2017.Merchant, The One Device, p. 376. เพื่ออกมาตั้งบริษัทเทคโนโลยีของตัวเองร่วมกัยภรรยา เบตานี บอนจอร์โน (Bethany Bongiorno) ในชื่อบริษัท ฮิวเมน (Humane) เขาพบกับภรรยาขณะทั้งคู่กำลังทำงานออกแบบให้กับไอแพด
# เบิร์ดซน เบิร์ด-เสก
เบิร์ดซน เบิร์ด-เสก  เป็นคอนเสิร์ตของ ธงไชย แมคอินไตย์ และ เสกสรรค์ ศุขพิมาย ซึ่งจัดขึ้นภายหลังจากอัลบั้มพิเศษ เบิร์ด-เสก วางจำหน่าย โดยจัดคอนเสิร์ตในวันที่ 5 - 6 มิถุนายน พ.ศ. 2547 แสดงที่  อิมแพ็ค เมืองทองธานี กรุงเทพฯ จำนวน 2 รอบการแสดง มีแขกรับเชิญเป็นนักร้อง ปาล์มมี่ สำหรับการจำหน่ายบัตรคอนเสิร์ตเต็มทุกที่นั่งภายใน 15 นาที นอกจากนั้นมีทัวร์คอนเสิร์ต 3 ภาค ณ จังหวัดขอนแก่น จังหวัดสุราษฎร์ธานี จังหวัดเชียงใหม่ และปิดท้ายที่กรุงเทพฯ อีกครั้ง 

 แขกรับเชิญ
 วันที่ 5 - 6 มิถุนายน 2547 แขกรับเชิญ อีฟ ปานเจริญ (ปาล์มมี่)

 บัตรคอนเสิร์ต
ราคาบัตรคอนเสิร์ตเบิร์ดซน เบิร์ด-เสก 1500, 1200, 1000, 800 และ 500  

 ลำดับบทเพลงในคอนเสิร์ต
ลำดับบทเพลง และผู้ร้องในคอนเสิร์ต มีดังนี้ 
 ลำดับ บทเพลง ผู้ขับร้อง1สบาย สบายเบิร์ด2ใจสั่งมาเบิร์ด & เสก3ขอบใจจริงๆ4อมพระมาพูด5คอนฟิวส์ (Confused) ซะ6อยากเป็นแฟนเธอ7 ซมซาน8นานเท่าไหร่ก็รอ9ถ่านไฟเก่า เบิร์ด10ยาใจคนจน11ชาติก่อนมาลี...ชาตินี้แครอน12มอไซค์รับจ้าง เสก 13ฉันหรือเธอ (ที่เปลื่ยนไป) 14รับ (แฟนเธอ) ไม่ได้ 15สองเป็นหนึ่ง เบิร์ด & เสก & ปาล์มมี่16อยากร้องดังดัง เบิร์ด & ปาล์มมี่17เขาลืม ปาล์มมี่18Stay19คุณรู้ไหมครับ  เบิร์ด20แก้วตา - แก้วโตว 21สามสิบยังแจ๋ว  เบิร์ด & เสก22สวยไม่เกรงใจใคร 23คุณรู้ไหมครับ24อมพระมาพูด

 กิจกรรม
ภายหลังจากสิ้นสุดการแสดงคอนเสิร์ต เบิร์ดซน เบิร์ด-เสก ที่อิมแพ็ค เมืองทองธานี กรุงเทพฯ เขามีทัวร์คอนเสิร์ต ในช่วงเดือนมิถุนายน - สิงหาคม 2547 ณ จังหวัดต่างๆ จำนวน 3 จังหวัด และปิดท้ายที่กรุงเทพฯ อีกครั้ง ดังนี้
 19 มิถุนายน 2547 ณ หอประชุมอเนกประสงค์กาญจนาภิเษก จังหวัดขอนแก่น
 26 มิถุนายน 2547 ณ สหกรณ์สุราษฎร์ธานี(CO-OP) จังหวัดสุราษฎร์ธานี
 3 กรกฎาคม 2547 ณ โรงแรมโลตัสปางสวนแก้ว จังหวัดเชียงใหม่
 7 สิงหาคม 2547 ณ กรุงเทพฯ
 การวางจําหน่าย
ในคอนเสิร์ต เบิร์ดซน เบิร์ด-เสก ได้ถูกวางจำหน่ายในรูปแบบวีซีดีและดีวีดีบันทึกการแสดงสด เมื่อวันที่ 20 กรกฏาคม 2547
# ราชวงศ์วังชุก
ราชวงศ์วังชุก  สืบทอดตำแหน่งจากเจ้าเมือง (เปนลอป) แห่งตรองสา พระมหากษัตริย์ภูฏานหรือที่รู้จักในนาม ดรุก กยาลโป (ราชามังกร) "The Constitution of the Kingdom of Bhutan" (PDF). Government of Bhutan. 18 กรกฎาคม 2008. สถาปนาโดยสมเด็จพระราชาธิบดีอุกเยน วังชุก ปฐมกษัตริย์พระองค์แรกแห่งราชอาณาจักรภูฏาน พระองค์ได้รวบรวมดินแดนชนเผ่าต่าง ๆ เข้าด้วยกันและสถาปนาเป็นราชอาณาจักรภูฏานในปี 1907 ปัจจุบันพระมหากษัตริย์แห่งราชวงศ์วังชุกเป็นพระมหากษัตริย์ภายใต้รัฐธรรมนูญในระบอบประชาธิปไตย ตามรัฐธรรมนูญแห่งราชอาณาจักรภูฏานในปี 2008

พระมหากษัตริย์แห่งราชวงศ์วังชุก

พระฉายาลักษณ์ พระมหากษัตริย์รัชกาลครองราชย์100pxสมเด็จพระราชาธิบดีอุกเยน วังชุกพ.ศ. 2450 – พ.ศ. 246919 ปี100pxสมเด็จพระราชาธิบดีจิกมี วังชุกพ.ศ. 2469 – พ.ศ. 249526 ปี100pxสมเด็จพระราชาธิบดีจิกมี ดอร์จี วังชุกพ.ศ. 2495 – พ.ศ. 251520 ปี100pxสมเด็จพระราชาธิบดีจิกมี ซิงเย วังชุกพ.ศ. 2515 – พ.ศ. 254934 ปี100pxสมเด็จพระราชาธิบดีจิกมี เคเซอร์ นัมเกล วังชุกพ.ศ. 2549 – ปัจจุบัน16 ปี+
# ฟุตบอลลีกเพลย์ออฟ ฤดูกาล 2022
การแข่งขัน ฟุตบอลลีกเพลย์ออฟ ของ ฤดูกาล 2021–22 จะจัดขึ้นในเดือนพฤษภาคม ค.ศ. 2022 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.

รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด, เข้าร่วมโดยทีมที่มาจากการจบในอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู. ทีมชนะเลิศของรอบรองชนะเลิศนั้นจะได้ก้าวเข้าสู่รอบชิงชนะเลิศ, พบกับผู้ชนะของรอบชิงชนะเลิศซึ่งได้เปรียบจากการเลื่อนชั้นในฤดูกาลถัดไป.

ภูมิหลัง
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.

 ลีกแชมเปียนชิป 

 ตารางคะแนนหลังจบฤดูกาล - ลีกแชมเปียนชิปทีม3ฮัดเดอส์ฟีลด์ทาวน์46231310644717824นอตทิงแฮมฟอเรสต์46231112734033805เชฟฟีลด์ยูไนเต็ด46211213634518756ลูตันทาวน์462112136355875

 เลกแรก 

 เลกที่สอง 

รวมผลสองนัด ฮัดเดอส์ฟีลด์ทาวน์ ชนะ 2–1. 

รวมผลสองนัด เสมอ 3–3. นอตทิงแฮมฟอเรสต์ ชนะลูกโทษ 3–2.

 ลีกแชมเปียนชิป รอบชิงชนะเลิศ 

ผู้ชนะของแมตช์นี้จะเข้าร่วมกับ ฟูลัม และ บอร์นมัท ในการเลื่อนชั้นขึ้นสู่ พรีเมียร์ลีก สำหรับ ฤดูกาล 2022–23.

 ลีกวัน 

ตารางคะแนนหลังจบฤดูกาล – ลีกวัน ทีม3มิลตันคีนส์ดอนส์4626119784434894เชฟฟีลด์เวนส์เดย์4624139785028855ซันเดอร์แลนด์46241210795326846วิคัมบ์วอนเดอเรอส์462314975512483

 เลกแรก 

 เลกที่สอง 

รวมผลสองนัด วิคัมบ์วอนเดอเรอส์ ชนะ 2–1.

รวมผลสองนัด ซันเดอร์แลนด์ ชนะ 2–1.

ลีกวัน รอบชิงชนะเลิศ

ผู้ชนะของแมตช์นี้จะเข้าร่วมกับ วีแกนแอทเลติก และ รอเทอรัมยูไนเต็ด ในการเลื่อนชั้นขึ้นสู่ อีเอฟแอลแชมเปียนชิป สำหรับ ฤดูกาล 2022–23.

 ลีกทู 

 ตารางคะแนนหลังจบฤดูกาล – ลีกทูทีม4นอร์แทมป์ตันทาวน์46231112603822805พอร์ตเวล46221212674621786สวินดันทาวน์46221113775423777แมนส์ฟีลด์ทาวน์4622111367521577

 เลกแรก 

 เลกที่สอง 

รวมผลสองนัด แมนส์ฟีลด์ทาวน์ ชนะ 3–1.

รวมผลสองนัด เสมอ 2–2. พอร์ตเวล ชนะลูกโทษ 6–5.

ลีกทู รอบชิงชนะเลิศ